
ועדת העבודה, הרווחה והבריאות 
 12/03/2012 

הכנסת השמונה-עשרה 
נוסח לא מתוקן

 מושב רביעי
<פרוטוקול מס' 668>
 מישיבת ועדת העבודה, הרווחה והבריאות 
 יום שני, י"ח באדר התשע"ב (12 במרץ 2012), שעה 11:40
<סדר היום:>
<תקנות החשמל (מתקני חשמל באתרים רפואיים במתח שאינו עולה על מתח נמוך), התש"ע 2009>
נכחו:

<חברי הוועדה:> 
חיים כץ – היו"ר

<מוזמנים:> 
	דני בר-און
	–
	יועץ בכיר לתשתיות ואחזקה, משרד הבריאות

	אדוארד רובינשטיין
	–
	מתכנן מתקנים, חברת החשמל

	איל גבאי
	–
	מחלקת ייעול הצריכה, אגף השיווק, חברת החשמל

	איגור סטפנסקי
	–
	מנהל ענייני החשמל, משרד האנרגיה והמים

	עו"ד שבתאי אלבוחר
	–
	הלשכה המשפטית, משרד האנרגיה והמים

	אורי כהן
	–
	יועץ, משרד האנרגיה והמים

	אלכס דולגין
	–
	מהנדס אגף בינוי, קופת חולים מאוחדת

	דוד שמש
	–
	מהנדס חשמל, מכבי שירותי בריאות

	עמוס ברנהולץ
	–
	הסתדרות ההנדסאים

	דן שרון
	–
	יועץ חיצוני לנושא למשרד האנרגיה והמים


<ייעוץ משפטי: >
אייל לב ארי
<מנהלת הוועדה:>
וילמה מאור
<קצרנית פרלמנטרית:>
חבר המתרגמים – אהובה שרון
<תקנות החשמל (מתקני חשמל באתרים רפואיים במתח שאינו עולה על מתח נמוך), 
התש"ע 2009>
<היו"ר חיים כץ:>
בוקר טוב. היום יום שני בשבוע, י"ח באדר, 12 במרץ 2012 ואני מתכבד לפתוח את ישיבת ועדת העבודה, הרווחה והבריאות. על סדר היום תקנות החשמל (מתקני חשמל באתרים רפואיים במתח שאינו עולה על מתח נמוך), התש"ע-2009.

הדיון האחרון היה בנובמבר 2011, לפני כארבעה חודשים, והיו כל מיני מחלוקות אבל אני מבין שהתקדמנו עם המחלוקות. עד איפה הקראנו?

<אייל לב ארי:>
הגענו עד לתקנה 36. היו נושאים שטרם אושרו או עברו שינויי נוסח קלים שצריכים התייחסות של הוועדה.

<היו"ר חיים כץ:>
אנחנו בפרק ט', תקנה 35, בדיקות. נמשיך ואחר כך נחזור. אני מקווה שהגעתם להסכמות ביניכם.
<אייל לב ארי:>
פרק ט' – בדיקות

36.
שמירת תוצאות בדיקה

(א)
בכל אתר רפואי שתקנות אלו חלות עליו, ייערכו בדיקות כמפורט בתקנה 37 (להלן – רשימת הבדיקות), בשיטות המפורטות בה ובתדירות הקבועה בתקנה 38, כדי לוודא את קיומן של הוראות התקנות.

(ב)
תוצאות בדיקות המבוצעות כאמור בתקנה 38(1) ו-(2) יירשמו בידי החשמלאי הבודק בדוח מיוחד. בנוסף לתוצאות יירשמו המסקנות העולות מן הבדיקות והפעולות שננקטו בשלהן.

תוצאות בדיקות המבוצעות בתקנה 38(3) יירשמו בידי החשמלאי הבודק ביומן בדיקות מיוחד שיבוקר בידי אדם שימנה לצורך זה מפעיל המתקן.

כמו כן יירשמו ביומן הבדיקות המיוחד המסקנות העולות מהבדיקות והפעולות שננקטו בשלהן.

תוצאות הבדיקות המבוצעות כאמור בתקנה 38 יישמרו בידי הבודק ובידי מפעיל האתר.

<היו"ר חיים כץ:>
אין מחלוקות על זה. נכון? יפה.
<אייל לב ארי:>
37.
רשימת הבדיקות

וזו רשימתה בדיקות:

(1)
וידוא תקינותו ותפקודו של מקור זינה חלופי, לרבות זמני הפעלתו ומיתוגו -

(א)
בדיקת גנרטור או ממיר שתבוצע בעומס של 50 אחוזים לפחות מהעומס הנקוב של מקור הזינה החלופי למשך 15 דקות לחות לממיר סטטי או סובב, ו-60 דקות לפחות לגנרטור המונע על ידי מנוע שריפה פנימית.

(2) בדיקת מצברי ההתנעה, מצברים נייחים של מערכות אל פסק ומצברי תאורת 

(3) בדיקה של תאורת התמצאות (חירום) על ידי ניתוק מעגל הזינה ווידוא שהתאורה פועלת למשך שישים דקות לפחות.

(2)
בדיקה שמקורות האספקה החלופית מסוגלים לספק את ההעמסה המתוכננת.

(3)
תקינות מפסק מגן -


(א)
בדיקה חלקית באמצעות לחצן הניסוי שעל המפסק עצמו.

(ב)
בדיקה מלאה של מפסקי מגן באמצעות מכשיר בדיקה ידי ולא על ידי לחיץ הבדיקה.

(4)
בדיקת משגוחי הבידוד, יחידות ההתראה על תקלת בידוד של הזינות הצפות ומתקני ההתראה על עומס יתר ועל התחממות יתר פנימית של השנאי באמצעות לחצן ניסוי.

(5)
בדיקת רמת הבידוד של מערכת מנורת שולחן ניתוח שאינה מצוידת במשגוח בידוד, שתבוצע באמצעות מד התנגדות (מגר) שמתחו ברייקם 500 + 750 וולט. התוצאה לא תחת מחמישים קילו אוהם.

(6)
וידוא הימצאות תוכנית חשמלית מעודכנת בכל לוח והוראות התפעול של מכשירים הכלולים בו.

7)
בדיקת תפקודם הנאות של אמצעי ההחלפה האוטומטיים בין קווי הזינה, לרבות זמני הפעולה, על ידי ניתוק מופע אחד.

(8)
השוואת פוטנציאלים מקומית נוספת (PA) ובדיקת ההארקות, לרבות מדידת ההתנגדויות, שתבוצע לאחר ניתוק הגישור בין פס PE לבין פס PA של האתר, כמפורט להלן:

(א)
באתרים רפואיים מקבוצה 2 תימדד בשיטת מדידת מפל מתח. זרם הבדיקה יהיה בתחום של 10 עד 25 אמפר כאשר מתח הרייקם של המקור אינו עולה על 12 וולט בתדר של 0 עד 100 הרץ. משך הבדיקה יהיה חמש שניות לפחות.


(ב)
באתרים אחרים יכול שההתנגדות כנדרש תימדד באמצעות מד התנגדות.


(ג)
יש לוודא החזרת הגשרים וחיבורם הנאות בגמר ביצוע הבדיקות.

(9)
בדיקת ערכי ההתנגדות של רצפה מוליכה לחשמל סטטי כמפורט בתוספת החמישית אל פס PA תבוצע באמצעות מד התנגדות (מגר) שמתחו ברייקם עד 750 וולט זרם ישר ואלקטרודות כמפורט להלן:

(א)
אלקטרודת המדידה תהיה פיסת גומי עטוף ברדיד של אלומיניום (FOIL) במידות 5X5 ס"מ שיחובר אליה מהדק אחד של מד ההתנגדות בעוד המהדק השני מחובר לפס PA. על גבי אלקטרודת המדידה תונח משקולת של 1 קילוגרם.

(ב)
יש לערוך שתי סדרות של מדידות כשהרצפה נקייה.



סדרה (א) – רצפה יבשה – לוודא שההתנגדות אינה עולה על 1 מגה אוהם.



סדרה (ב) – רצפה לחה – לוודא שההתנגדות אינה יורדת מתחת ל-10 קילו אוהם.


(ג)
בכל סדרה כאמור יש לבצע מדידה אחת לפחות כל 4 מ"ר של שטח הרצפה.

(4) אם הערכים הנמדדים נמוכים מהנדרש ניתן להגדילם על ידי הוספת נגדם בחיבורים שבין פסי הנחושת לבין פס PA, עד כדי ניתוקם המוחלט של החיבורים.

(5) ברצפה העשויה מרצפות קרמיקה ניתן לערוך את המדידה כאשר אלקטרודת המדידה ממוקמת בתפרים שבין המרצפות.

(10) בדיקת כוונון ההגנות והתאמתם לרשום בתוכניות המתקן.
(11)
בדיקת קיומם של שלטים ברורים על תצוגות ההתראה של זינות צפות כנדרש בתקנה 16(ג).

(12)
מדידת מתח באתר מקבוצה 2 תוך כדי פעולתו הרגילה, בין כל חלק מתכתי לרבות מהדקי הארקה ומחברי PA, הנמצאים בסביבת המטופל לבין פס PA או פס PE, שתבוצע כאשר המתקן מועמס בעומס המרבי הקיים באמצעות וולטמטר בעל תכונות אלה:


(א)
התנגדותו השקולה, פנימית וחיצונית גם יחד, תהיה כ-1 קילו אוהם.

(ב)
הוא מסוגל למדוד רכיבי מתח בתדר של עד 1 קילוהרץ ולהציג את הערך האפקטיבי הכולל האמיתי. לא יופיע מתח העולה על 10 מילי וולט.

(13)
מדידת ההפרעות האעלקטרו מגנטיות תבוצע באמצעות מכשיר מסוג מגנטומטר.

(14) בדיקת חיבור מוליך PE למהדק הסיכוך של השנאי לזינה צפה.

(15) בדיקת רמת הרעש מלוח הכולל שנאי בידוד תבוצע באמצעות מכשיר מדידה מתאים המיוחד לבדיקה זו. רמת הרעש במרחב של 1 מטר מהלוח לא תעלה על 45dbA.

(16)
בדיקת אמינות החיבורים בחלקי מתקן שקיימות בהם רעידות, כגון בלוחות חשמל, שנאים וגנראטורים, תבוצע באמצעות כלי מתאים המיוחד לבדיקה זו. במתקן חשמל שלא ניתן לה פסיק בו את המתח, תבוצע הבדיקה באמצעות סריקה תרמוגרפית.

(17)
בדיקת לולאת התקלה כאשר הזינה היא בשיטת (IT) תבוצע באמצעות מד עכבת לולאת תקלה (Loop Tester).

38.
ביצוע בדיקות
(א)
לפני ההפעלה הראשונה כאתר רפואי, הבדיקות באתרים רפואיים מקבוצות 1 או 2 יבוצעו לפי תקנות 37(1), (3)(ב) עד (11),] (16), (17).

(1)
בדיקות באתרים רפואיים מקבוצה 1 יבוצעו בידי בעל רישיון חשמלאי בודק סוג 2 או 3.



(2)
הבדיקות באתרים רפואיים מקבוצה 2 יבוצעו בידי בעל רישיון כלהלן:



(א)
חשמלאי בודק סוג 3.



(ב)
חשמלאי בודק סוג 2 עם ניסיון בביצוע 6 בדיקות לפחות במתקני חשמל באתר רפואי מקבוצה 1, או לאחר שביצע 3 בדיקות לפחות במתקני חשמל באתר רפואי מקבוצה 2, בהשגחתו ואחריותו של בעל רישיון חשמלאי בודק סוג 3 או חשמלאי בודק סוג 2 שכבר ביצע את הבדיקות המפורטות לעיל.

(3) בדיקות לפי תקנה 37(16) – יוכל לבצען חשמלאי שאינו חשמלאי בודק.
(ב)
אחרי הפעלה ראשונה כאתר רפואי, באתרים רפואיים מקבוצת 1 או 2 יבוצעו הבדיקות לפי תקנה 37(2), (12), (13), (15).


(1)
הבדיקות באתרים רפואיים מקבוצה 1 יבוצעו בידי חשמלאי בודק סוג 2 או 3.


(2)
הבדיקות באתרים רפואיים מקבוצה 2 יבוצעו בידי בעל רישיון כלהלן:



(א)
חשמלאי בודק סוג 3.

(ב)
חשמלאי בודק סוג 2 עם ניסיון בביצוע 6 בדיקות לפחות במתקני חשמל באתר רפואי מקבוצה 1, או לאחר שביצע 3 בדיקות לפחות במתקני חשמל באתר רפואי מקבוצה 2, בהשגחתו ואחריותו של בעל רישיון חשמלאי בודק סוג 3 או חשמלאי בודק סוג 2 שכבר ביצע את הבדיקות המפורטות לעיל.


(3)
בדיקות לפי תקנה 37(15) – יוכל לבצען חשמלאי שאינו חשמלאי בודק.

(3)
בדיקות תקופתיות כדלקמן:

	   תדירות מזערית
	בדיקה לפי הפסקאות

         בתקנה 37
	                            הערות

	אחת לחודש
	(1)(א)
	

	אחת לשישה חודשים
	(1)(ג), (4) עד (7), 17
	

	אחת לשנה
	(3)(א)
	

	אחת לשלוש שנים
	(3)(ב), (9), (19), (11), (12),

(16)
	בדיקה לחפי פסקה (9) תבוצע מדגמית בנקודה אחת לפחות בכל חדר שיש בו רצפה מוליכה לחשמל סטטי.

	אחת לשלוש שנים
	(8)
	(א) כאשר ניתן מבחינה תפעולית של האתר לפרק את הגישור שבין פס PA לבין פס PE.

(ב) כאשר לא ניתן לפרק את הגישור שבין פס PA לבין פס PE תימדד ההתנגדות השקולה לאחר בדיקת תקינות ושלמות הגישור בין הפסים האמורים. בוצעה בדיקה לפי הערה זו, תבוצע בדיקה לפי הערה (א) בהזדמנות הראשונה שבה אין מטופלים באתר, כגון בעת שיפוץ.

	בהתאם להוראות היצרן
	(1)(ב)
	


הבדיקות יבוצעו בידי חשמלאי בודק ואולם מותר שבאתר רפואי שמועסק בו חשמלאי קבוע, הוא יבצע את הבדיקות התקופתיות.
(4)
במתקן דיאליזה ביתית כמפורט בתקנה 40 יבוצעו לפני הפעלתו הראשונה כאתר רפואי וכן אחת לשנה לפחות הבדיקות לפי תקנה 37(4) ו-(8).
39.
בדיקה לאחר שינוי יסודי

כל שינוי יסודי באתר רפואי כהגדרתו בתקנה 45, יחייב בדיקה חוזרת של החלק שבו בוצע שינוי וכן של כל חלקי המתקן העשויים להיות מושפעים מהשינוי האמור. בדיקה זו תבוצע במועדים כנדרש בתקנה 38(1) ו-(2).

<היו"ר חיים כץ:>
יש הערות על הפרק הזה? אין הערות. אנחנו מצביעים על פרק ט', סעיפים 36 עד 39.
הצבעה 
בעד אישור פרק ט', סעיפים 36 עד 39 – פה אחד

פרק ט' אושר

<היו"ר חיים כץ:>
כל חברי הכנסת הנוכחים אישרו את פרק ט'.

אנחנו עוברים לפרק י'.

<אייל לב ארי:>
פרק י' – מתקנים מיוחדים

40.
מיתקן

(א)
בדירת מגורים שמתבצעת בה דיאליזה באופן קבוע יינקטו אמצעים אלה:

(1)
מכשיר הדיאליזה המותקן בה יוזן, ממעגל בלעדי עבורו, ישירות מהמפסק הראשי הדירתו, ללא מפסק מגן.

(2)
המכשיר יוגן באמצעות זינה צפה ויוזן באמצעות ערכה הבנויה במתכונת בניה של ציוד מסוג 2 הכוללת:



(א)
שנאי מבדל לפי תקנה 14.


(ב)
משגוח בידוד ויחידת התראה לפי תקנות 15 ו-16.
(ג)
בית תקע לזינת מכשיר הדיאליזה ואבזריו שבמוצא הערכה לא יהיה חליף עם בית תקע אחר בדירה האמורה.

(2) בסביבת המטופל תיעשה השוואת פוטנציאלים מקומית נוספת (PA) של כל החלקים המתכתיים הנגישים באמצעות מוליך נחושת גמיש בחתך של 4 ממ"ר לפחות, אשדר יחובר להארקת המיתקן החשמל הדירתי.

(3) המיתקן האמור בתקנות משנה (א) ו-(ב) ייבדק בדיקת הפעלה ובדיקות תקופתיות לפי תקנה 38(3).

<היו"ר חיים כץ:>
אני מבין שאין הסתייגויות גם לפרק י'. אנחנו מצביעים על פרק י'.

הצבעה 
בעד אישור פרק י' – פה אחד

פרק י' אושר

<היו"ר חיים כץ:>
פרק י' אושר ואנחנו עוברים לפרק יא'.

<אייל לב ארי:>
פרק יא' – הוראות שונות

41.
תוכניות חשמל והוראות תפעול

תוכניות מעודכנות של מערכת החשמל, שהן מפורטות באופן המאפשר איתור ותיקון תקלות, יימצאו ויישמרו אצל מפעיל האתר. בכל חלק של מיתקן החשמל, המיועד להזנה חלופית כגון חדר גנרטור, חדר מצברים, מערכת ממירים וכיוצא באלה,יימצאו הוראות הבטיחות, השימוש והתחזוקה שיוכנו בידי מפעיל המיתקן.

42.
עדיפות הוראות

מקום שהוראות תקנות אלה סותרות הוראות תקנות אחרות לפי החוק – אלה עדיפות.

43.
אחריות
חובה  המוטלת לפי תקנות אלה יראו אותה כמוטלת על מתכנן המיתקן, מתקין המיתקן, בודק המיתקן, על בעלו, על מחזיקו, או על מפעילו, הכול לפי העניין, והוא כאשר אין כוונה אחרת משתמעת.
44.
ביטול

תקנות החשמל (מיתקני חשמל באתרים רפואיים במתח עד 1000 וולט), התשנ"ה-1994 – בטלות.

45.
תחילה ותחולה

(א)
תחילתן של תקנות אלה – שישה חודשים מיום פרסומן (להלן יום התחילה).

(ב)
תקנות אלה יחולו על כל אתר רפואי שבנייתו החלה לאחר יום התחילה או לאחר שבוצע בו שינוי יסודי לאחר יום התחילה. לעניין זה "שינוי יסודי" – כל עשייה במיתקן חשמל באתר רפואי או בשטח שהתווסף לאחר רפואי כתוצאה מפעולות בינוי או שיפוץ.

(ג)
התחולה של תקן IEC, EN ו-DIN בתקנות אלו יהיה לארבע שנים בלבד אלא אם כן אומץ כתקן ישראלי בהתאם לחוק התקנים.

(ד)
לא יהיה תוקף לתקן ישראלי לפי תקנות אלו אלא אם מצויה הפנייה אליו באתר האינטרנט של משרד האנרגיה והמים שכתובתו WWW.ENERGY.GOV.IL.
<היו"ר חיים כץ:>
יש לנו כאן את כל השרטוטים המצורפים שלא נצייר אותם על הלוח. 
אנחנו מצביעים על פרק יא'.

<אייל לב ארי:>
יש עוד תוספות.

<קריאה:>
אפשר לאשר אותן כפי שהן. אתה יכול להזכיר מה יש בהן.

<אייל לב ארי:>
התוספת הראשונה היא איורים. 

<היו"ר חיים כץ:>
אלה לא איורים אלא שרטוטי חשמל.

<אייל לב ארי:>
שרטוטי חשמל.  התוספת השנייה היא דוגמאות של תכונות שנדרשות במתקני חשמל לפי קבוצות שימוש. התוספת השלישית היא התקנים הזרים השונים שמוזכרים בתקנות. התוספת הרביעית היא דוגמאות לאמצעים למניעת הפרעות חשמליות או מגנטיות. התוספת החמישית נוגעת לרצפה מוליכה לחשמל סטטי. התוספת השישית היא דוגמאות להגנת שנאים מבדלים מפני קצר.

<היו"ר חיים כץ:>
אנחנו מצביעים על פרק יא'.

הצבעה 
בעד אישור פרק יא' – פה אחד

פרק יא' אושר

<היו"ר חיים כץ:>
פרק י'א על כל התוספות, השרטוטים החשמליים, אופן החיבור של הברגים ושש התוספות, אושר יחד עם תאריכי התחולה.

אנחנו עוברים למחלוקות שהיו לנו ואני מקווה שגם אותן סיימנו.

<אייל לב ארי:>
אנחנו בעמוד 6. בתקנה 2 יש את הערת משרד האנרגיה שהוא יורד ממנה.

תקנה 4, תכנון והתקנה של מיתקן.

(א)
לא יתכנן אדם מיתקן באתר רפואי, לרבות שינוי או תוספת בו, לא יתקינו, לא יתקנו, לא יבדוק אותו ולא יפקח על התקנתו אלא אם כן הוא חשמלאי.

(ב)
תכנון מיתקן באתר רפואי מקבוצה 2, לרבות תכנון שינוי או תוספת בו, ייעשה בידי בעל רישיון כלהלן:


(1)
בעל רישיון חשמלאי מהנדס.
(2)
בעל רישיון חשמלאי הנדסאי שתכנן לפחות 6 מיתקנים באתרים רפואיים מקבוצה 2 בהשגחתו ובאחריותו של בעל רישיון חשמלאי מהנדס או חשמלאי הנדסאי שכבר תכנן 6 מתקנים כאמור.
(ג)
מיתקן יתוכנן וייבנה כך שתחזוקה של חלק ממנו לא תגרום להפרעה בתפעול החלקים האחרים של מיתקן.

(ד)
ציוד המותקן באתר רפואי יתאים לתקן החל עליו ולתנאי מקום התקנתו.

(ה)
מוליך המותקן באתר רפואי מקבוצה 1 או 2 יהיה מנחושת בלבד.

<היו"ר חיים כץ:>
יש הסכמות גם על זה. אנחנו מצביעים על פרק ב', סעיף 4.

הצבעה 
בעד אישור פרק ב', סעיף 4 – פה אחד

סעיף 4 בפרק ב' אושר
<היו"ר חיים כץ:>
תודה רבה. גם הסעיף הזה אושר.

<אייל לב ארי:>
תקנה 13 בפרק ד'. עמוד 11. בסעיף 13(ג) הוסף החלק של ה-ת"י שהוזכר. תקנה 14 למטה השתנתה.
שנאי לזינה צפה יהיה שנאי מבדל ויתאים לדרישות תקן ישראלי ת"י 61558-2-15: בטיחות של שנאי הספק, ספקי כוח ומוצרים דומים: דרישות מיוחדות עבור שנאים מבדדים המיועדים לזינה של אתרים רפואיים וכן לדרישות אלה:

(1)
מתח המוצא הנקוב בין שני מוליכים לא יעלה על 230 וולט.

<היו"ר חיים כץ:>
אנו מצביעים על פרק ד', סעיף 13(ג), שינוי חלק אחד,  ו-14.
הצבעה 
בעד פרק ד', סעיף 13(ג) ו-14 -  פה אחד

סעיף 13(ג) ו-14 – אושרו

<<אייל לב ארי:>
תקנה 22(ד)(4). שונה התקן.
(4)
המהדקים שבתיה יהיו מסוג המתאים להתקנה על מסילה לפי תקן בין לאומי IEC 60715  כמפורט בתוספת השלישית.
>
<היו"ר חיים כץ:>
אנחנו מצביעים על אישור פרק ה', תקנה 22(ד)(4).
הצבעה 
בעד אישור פרק ה', תקנה 22(ד)(4) – פה אחד

תקנה 22(ד)(4) אושרה

<אייל לב ארי:>
פרק ח', תקנה 34. בנושא הזה עלתה נקודה שלא אושרה וזאת הייתה שאלה של פרק הזמן. תקנה 34(3), כמות הדלק הכללית במכלים.

<היו"ר חיים כץ:>
כמות הדלק הכללית במכלים תאפשר את הפעלת כל הגנראטורים במשך 24 שעות לפחות.

<אייל לב ארי:>
הייתה הערה של משרד הבריאות שרצה 72 שעות.

<קריאה:>
72 שעות לפי תקנות שעת חירום.

<קריאה:>
זה לא משמעותי. אלה מכלים יותר גדולים.

<היו"ר חיים כץ:>
אנחנו נאשר את זה לפי 24 שעות. אנחנו מצביעים.

הצבעה
בעד אישור פרק ח' סעיף 34(3) – פה אחד

פרק ח' סעיף 34(3) אושר

<היו"ר חיים כץ:>
אנחנו נצביע הצבעה אחת נוספת לאישור כל תקנות החשמל למתקני חשמל באתרים רפואיים במתח שאינו עולה על מתח נמוך, התשע"ב-2012.

הצבעה 
בעד אישור התקנות– פה אחד

התקנות אושרו

<היו"ר חיים כץ:>
תודה רבה. כל חברי הכנסת שנמצאים באולם הוועדה ויש להם זכות הצבעה אישרו את התקנות האלה. אני מקווה שהכל יבוא על מקומו בשלום. תודה רבה לכם על העבודה הברוכה שעשיתם. תודה רבה לצוות המקצועי. התקנות אושרו. את תאריכי הכניסה לתוקף הקראנו כבר קודם. תודה רבה. הישיבה נעולה.
<הישיבה ננעלה בשעה 12:00>
